પોલીસ ઇન્સ્પેક્ટર એ. વી. પટેલે જણાવ્યું છે કે બન્ને બાળકો કોઇ પણ વાહન લીધા વગર નીકળી ગયાં હતા હાલમાં તેઓ ગોવા ફરવા ગયા હોવાનું સામે આવ્યું છે. બાળકોના પિતા તેમને લેવા ગોવા રવાના થયા છે. અત્રે ઉલ્લેખનીય છે કે, શહેરના ખોખરા વિસ્તારમાં આવેલ મનોહર સોસાયટીમાં રહેતો 13 વર્ષીય કેતન ગિરીશભાઇ સુથાર 9 જૂનના રોજ ટ્યૂશન ગયા બાદ એકાએક ગુમ થઇ ગયો છે. આજદિન સુધી પોલીસ તેને શોધી શકી નથી. ઉલ્લેખનીય છે કે ક્રાઇમ બ્રાંચ તથા ખોખરા પોલીસે કેતનને શોધવા માટે એડીચોટીનું જોર લગાવ્યું છે. ખોખરા વિસ્તારમાં 30 કરતાં વધુ સીસીટીવી ફૂટેજ તપાસ્યા સંખ્યાબંધ લોકોની પૂછપરછ કરી તેમ છતાંય હજુ સુધી તેની ભાળ મળી નથી.